स्वयं ही करिए आध्यात्मिक बनिए हिप्नोथेरेपी
सुनिश्चित करिए कि तापमान न तो बहुत बहुत गरम हो और न ही बहुत सर्द। पर्दे खींच लीजिये, टी वी या रेडियो बंद कर दीजिये, फ़ोन को बंद कर दीजिये और यदि आपके पास कोई आवाज़ पैदा करने वाला यंत्र हो तब उसे इतना तेज़ कर दीजिये कि बाहर की ध्वनियाँ ढँक जाएँ। इनमें से कोई तैयारी करिए:   व्हाइट ध्वनि। यह ध्वनि ऐसी होती है जैसे कि बिना कोई चैनल सेट किए हुये टी वी चलाया जाये। ब्राउन ध्वनि। यह आपको दूर सागर की लहरों की ध्वनि का ध्यान दिलाती हैं। शांत अंधेरे कमरे में बैठिए या सहारे से टिक जाइए। यदि आप भूखे है, व्यग्र हैं अथवा आपके मन में कोई गीत चल रहा हो तब आपको ध्यान केन्द्रित करने में कठिनाई होगी। अपने बिस्तर पर या जो भी जगह आपने स्वयं को सम्मोहित करने के लिए चुनी हो वहाँ पर, अधलेटे हो जाइए, थोड़ा विश्राम करिए और स्वयं को यात्रा के लिए तैयार करिए। आँखें बंद करिए और विश्रामावस्था में आ जाइए। पीठ के बल लेट जाइए, हाथ बगल में रखिए और स्वयं को रक्षात्मक रोशनी से ढक जाने दीजिये।  कल्पना कीजिये की आपके चारों ओर सफ़ेद रोशनी का घेरा है। अपनी बंद आँखों से उसे देखिये, वह आपके पैरों के पास, आपकी टांगों पर, आपके घुटनों पर, आपकी जांघों पर, आपके शरीर पर, आपकी गर्दन, चेहरे और सिर पर चमक रही है। वह सफ़ेद रोशनी आपको सभी नकारात्मक प्रभावों से बचा रही है। यह उस प्रेम, गर्मजोशी और आँखें चौंधिया देने वाली रहस्यमय ज्योति की प्रतीक है, जिसने आपको अपनी चमक में लपेट रखा है, ताकि आप किसी भी बुराई से बचे रह सकें। उसे अपने मस्तिष्क में देखिये। उसकी गर्मी को महसूस करिए, और उसे अपने को धो डालने दीजिये। खुद से ही दोहराइए, चाहे शब्दों में या मन ही मन, ‘’’’मैं शक्तिशाली रक्षात्मक ऊर्जा में सांस ले रहा हूँ। यह आभा मुझे हर समय, हर प्रकार से सुरक्षित रखती है।‘’’’ पाँच बार, सांस अंदर को खींचते हुये, स्वयं से यह कहिए। इसके बाद, ऊर्जा को देखने  और महसूस करने पर ध्यान केन्द्रित करिए, जिससे कि वह और भी चमकदार और शक्तिशाली हो सके। जो भी अगला रंग आप सोच सकें, उसे लीजिये और यही क्रिया तब तक दोहराइए जब तक कि आप अगला कदम लेने को तैयार न हो जाएँ। कल्पना करिए कि आप ऐसे एक लंबे बरामदे में हैं, जिसके एक छोर पर एक द्वार है। इस बरामदे की कल्पना जितने विस्तार से कर सकें, करिए, और जो भी मन में आता है, उसको आने दीजिये।  आपकी मर्ज़ी के हिसाब से आपका बरामदा सोने और चांदी के महीन तारों से बना हो सकता है, या गिरजे की तरह का गोथिक, या पूरी तरह से मोतियों से बना, या लता मंडप जैसा जंगल के मैदान की तरह। आप अपने मन में जैसा भी बरामदा बनाएँ, जब भी आप पिछला जन्म खोजें, उसी को हर बार उपयोग में लाइये। इस बरामदे की कल्पना इस उद्देश्य से करिए कि जब आप उसके अंत में पहुंचेंगे, और उस बड़े द्वार की कुंडी खोलेंगे, तब आप अपने पिछले जन्म को खोज पाएंगे। अपने बरामदे में, उद्देश्यपूर्ण ढंग से चलिये।  अपने पैरों से धरती को दबाइये, और जैसे जैसे आप उस द्वार के निकट पहुँचते जाएँ, अपनी यात्रा के हर पहलू को नज़र में रखिए – कमरे में फैली हुयी गंध, वातावरण में फैली हुयी ध्वनियाँ, रोशनी का रंग, यहाँ तक कि चारों ओर फैली हुई “महक”।  और अंत में जब आप छोर पर पहुँच जाएँ – और जब आपको लगे कि आप तैयार है, उससे एक पल भी पहले नहीं – द्वार की कुंडी पकड़ लीजिये। स्वयं को यही करते हुये देखिये, उसकी बनावट को महसूस करिए, और जब आप उसको खोलते हैं, तब उसके खुलने की ध्वनि को सुनिए। जब कुंडी खुल जाती है, तब एक सांस लीजिये, और द्वार को धीरे से ढकलिए। द्वार के दूसरी ओर दिखने वाली पहली वस्तु को आप अपने पिछले किसी जीवन से जुड़ा हुआ समझिए।  वह कोई पीले रंग जैसी अमूर्त वस्तु भी हो सकती है या इतनी स्पष्ट और विषद जैसे आपकी गोद में सिमटा हुआ आपका प्यारा बच्चा। आप जो भी देखें उसको ही आधारशिला समझिए। उसी पर अब निर्माण शुरू करिए। उसको अनुभव करिए। इस कल्पना को ध्यान में रखिए और जो भी आपके मन में आता जाये, उसे स्वीकार करते हुये इसको आगे बढ़ाइए। आप पाएंगे कि वह पीला रंग कालीन बन जाता है। जब आप उस कल्पना में और आगे बढ़ते हैं, तब आप शायद यह पाएंगे कि सूर्य का प्रकाश उस कालीन पर पड़ रहा है। शायद आपको एकाएक यह लगेगा कि वह कालीन लंदन के किसी घर में है ... आदि। इस समय आपको स्वयं पर संदेह हो सकता है, मगर विश्वास करिए कि आप पिछले किसी जन्म की याद कर रहे हैं। यदि आपको कुछ नहीं दिखता है, तब किसी ऐसी चीज़ की कल्पना करिए जिसमें आपको सदा ही मज़ा आता रहा हो, जैसे कि कोई प्रिय शौक, कौशल या यात्रा स्थल। आप स्वयं से पूछ सकते हैं, “मैं इसे क्यों पसंद करता हूँ? क्या इसका पिछले जन्मों से संबंध हो सकता है?”   यदि आपको अभी भी कुछ प्राप्त नहीं होता है, तब जूते वाली तरकीब का परीक्षण करिए: अपने पैरों की ओर देखिये, और वे पहले जूते जो आपकी कल्पना में आपने पहने हुये हों, वहाँ से आगे बढ़िए। शायद आप सैंडल देखें और एहसास करें कि आप अंगरखा पहने हैं। आप छोटे नोकीले जूते देखें और महसूस करें कि आपने रेशमी गाउन पहन रखा है। यदि आप स्वयं को एक बड़े घर में एक सुंदर पत्नी के साथ पाते हैं, और आपको आश्चर्य होता है कि आप वहाँ कैसे पहुँच गए, तब समझ लीजिये कि आप किसी हिन्दुस्तानी फिल्म के गाने में पहुँच गए हैं। खुश हो जाइए, मगर खोज जारी रखिए। जब आप कुछ याद कर लें – चाहे वह एक जोड़ी जूते ही क्यों न हों – और आपको लगता हो कि इसमें कुछ तो सच्चाई है, तब वहीं से आप अपना अगला चिंतन शुरू कर सकते हैं। सदैव ही अपना अगला सत्र किसी ऐसी चीज़ से शुरू करें जो कि आपने पहले ही देखी हो। सदैव ही ज्ञात से अज्ञात की ओर बढ़िए। आपको ऐसा लग सकता है कि आप ही वे छवियाँ गढ़ रहे हैं। कभे कभी तो आप गढ़ ही रहे होते हैं, और आपको उसे पिछला जन्म याद करने की प्रक्रिया का एक भाग समझ कर स्वीकार करना होगा।  इन स्वप्नों के केंद्र में सदा ही सत्य का कुछ अंश तो होता ही है। आप यह बात निश्चित रूप से तब मान पाएंगे जब आप कई बार पूर्व-जन्म संबंधी चिंतन कर चुके होंगे और आपको वही पैटर्न बारंबार दिखेंगे। तब तक आपको यह मान लेना चाहिये कि जो आप देख रहे हैं वही सत्य है; और यदि आप नहीं मानेंगे तब आगे बढ़ ही नहीं पाएंगे। आपकी विश्लेषणात्मक बुद्धि हर कल्पना को आपकी अति उत्सुक कल्पनाशीलता के रूप में अस्वीकार कर देगी। जब तक कि आपको किसी अप्रिय याद से दूर जाने की आवश्यकता पड़ेगी, तब तक आम तौर पर आप की शक्ति समाप्त हो चुकी होगी। आप पाएंगे कि छवियाँ आनी बंद हो जाएंगी, या आपकी विश्लेषणात्मक बुद्धि, स्वयं ही ऐसी किसी चीज़ को देख कर एकाएक जागृत हो जाएगी ... और बस आपका काम हो गया। आपके पास आँखें खोलने के सिवा और कोई विकल्प ही नहीं रह जाएगा। यदि ऐसा नहीं होता है, और आप वर्तमान जीवन में लौटने को तैयार हैं, बस उस द्वार की कल्पना करिए, जहां से आपने शुरू किया था। द्वार खोलिए, और माणिक जड़े उस बरामदे में – या जो भी आपकी कल्पना में रहा हो – चलिये और तब स्वयं को बताइये कि जब आप शुरू करने वाले स्थल तक पहुँच जाएँगे तब आप में ताजगी आ जाएगी और आप अपना पिछला जन्म, विस्तार और स्पष्टता से देख सकेंगे। कुछ लोगों के लिए, पूर्वजन्म कोई जाने की जगह उतनी नहीं है जितनी कि वर्तमान में जो आप हैं, उसी का एक भाग। मानवता के इतिहास में अनेक सभ्यताओं में             पुनर्जन्म उनकी आस्थाओं का केन्द्रबिन्दु रहा है। जहां एक ओर इस्लाम और ईसाई धर्मों में पुनर्जन्म पर विश्वास नहीं किया जाता है, हिन्दू, कुछ यहूदी और कुछ बुद्ध धर्मी इस पर विश्वास करते हैं। कभी कभी पिछले जन्मों में जाने के लिए ऐसे विशेष साधनों की आवश्यकता पड़ती है, जिनमें हम महारत हासिल नहीं कर पाते हैं – जैसे स्वयं को सम्मोहित कर पाना बहुत ही कठिन हो सकता है। सर्टिफिकेट प्राप्त हिप्नोथिरेपिस्ट जो पिछले जन्मों में लौटने में विशेषज्ञता प्राप्त होते हैं, आवश्यक क्षेत्रों में प्रशिक्षित होते हैं। यह कुछ विधियाँ हैं जिनसे आप उनके द्वारा निर्देशित होने की आशा कर सकते हैं:   वे आपसे बातें करके आपको विश्राम की स्थिति में ले जाते समय, आपको सुरक्षित, संतुष्ट और आरामदेह परिस्थिति में महसूस कराते समय, संगीत बजा सकते है। वे आपको साथ चलने देंगे ताकि आप आंतरिक शांति प्राप्त कर सकें। आपके अपने मस्तिष्क से निर्देशित विचारों को दूर कर, जो भी स्वाभाविक रूप से आता है, उसे आने देंगे॰ अपने शरीर की मांसपेशियों को विश्राम दीजिये, विशेषकर अपनी गर्दन और कंधे की, ताकि वे तनावरहित हो सकें। जब आप विश्राम की स्थिति में अग्रसर हो रहे होते हैं, तब वे प्रकाश की, उसको आपके अंदर प्रवाहित होने की, आपके शरीर के हर भाग में पहुँचने की तथा आपको पूरी तरह प्रकाश से आच्छादित होने की चर्चा करते हैं। जब आप तैयार और पूर्ण विश्राम की अवस्था में आ जाते हैं, तब वे आपको समय में पीछे ले जाते हुये, आपके लिए पिछले जन्मों के द्वार खोल देते हैं। वे आपको अपनी स्मृतियों की, जितने विस्तार से भी संभव हो, छान बीन करने के लिए प्रेरित करेंगे। वे संभवतः आपको वापस गर्भ के अंदर तक ले जाएँगे, और बातें करते हुये पिछले किसी जन्म में उत्पन्न होने तक पहुंचाएंगे। जब आप अपने पूर्व जन्म को खोज लेंगे, तब वे आपको उसके अंदर निर्देशित करेंगे, और सारे समय आपको ऐसा ही महसूस करने की प्रेरणा देते रहेंगे जैसी आपको उसकी याद हो, अंतर केवल इतना होगा कि इस बार आप जाग रहे होंगे और आपको अपने अतीत की सम्पूर्ण जानकारी होगी। जब आपका सत्र समापन की ओर बढ़ेगा, तब हिप्नोथिरेपिस्ट आपको धीरे धीरे वर्तमान वास्तविकता और आपके आज के जीवन की ओर वापस ले कर आयेगा। आपने अभी अभी अपने पूर्व जन्म का अनुभव किया है।
कमरे को तैयार करिए: मस्तिष्क को आराम दीजिये और कोई शांत जगह ढूंढ लीजिये: शरीर को आराम की अवस्था में लाइये: स्वयं को तैयार करिए: अपनी यात्रा शुरू करिए: अपने बरामदे में चलिये: किसी पिछले जन्म का स्वागत करिए: धैर्य रखिए: जो भी आप देखें उसे स्वीकार करिए: वर्तमान में वापस आइये: धार्मिक बनिए: हिप्नोथेरपिस्ट से मिलिये: बधाई हो!
https://www.wikihow.com/Remember-Your-Past-Lives https://www.wikihow.com/Remember-Your-Past-Lives https://www.wikihow.com/Remember-Your-Past-Lives
Do It Yourself Become Metaphysical Hypnotherapy